**Zmluva**

**o vytvorení diela a udelení licencie na jeho použitie č. 06/2020/41**

uzatvorená podľa zákona č. 185/2015 Z. z. Autorský zákon v znení neskorších predpisov

**Objednávateľ:** Galéria mesta Bratislavy

sídlo: Františkánske nám. 11, 815 35 Bratislava

IČO: 179 752

zastúpený: Mgr. Katarína Trnovská, ArtD., riaditeľka

bank. spojenie : Slovenská sporiteľňa, a.s.

č. ú. 5028001091/0900

IBAN: SK3909000000005028001091

(ďalej len „objednávateľ“ alebo „GMB“)

**Autor:**  Bc. Dominika Zbončáková

( ďalej len „ autor“ )

**I.**

**Predmet zmluvy**

1. Predmetom tejto zmluvy je záväzok autora za podmienok dohodnutých v tejto zmluve vytvoriť dielo a udeliť objednávateľovi licenciou súhlas na použitie tohto diela a záväzok objednávateľa zaplatiť autorovi odmenu.

2. Objednávateľ týmto objednáva u autora zhotovenie diela: autorská komentovaná prehliadka časťou výstavy *Snívaj!?* v Mirbachovom paláci GMB, Františkánske nám. 11, Bratislava na podujatí *Na skok do výstavy* v dňoch 14. 11. 2020 (Noc múzeí a galérií) od 19:00 do 21:00 a 25. 11. 2020 od 16:00 do 18:00. (ďalej len „program“).

**II.**

**Rozsah a spôsob plnenia**

1. Za účelom splnenia svojho záväzku, definovaného v článku I. tejto zmluvy, autor zabezpečí a vykoná nasledovné:

- dostatočne sa oboznámi s výstavou, ku ktorej má vytvoriť vzdelávací program (návšteva

výstavy, absolvovanie kurátorského sprievodu, štúdium výstavného katalógu a pod.)

- oboznámi sa s cieľovou skupinou, pre ktorú má byť program určený (podklad poskytne

vzdelávacie oddelenie GMB)

- pripraví si koncept, pomôcky a materiál (v súčinnosti so vzdelávacím oddelením GMB)

na vzdelávací program

- zrealizuje vzdelávací program v termíne, na mieste a pre cieľovú skupinu, ako sú určené

v článku I. tejto zmluvy.

**III.**

**Spôsob použitia diela**

1. Autor týmto udeľuje objednávateľovi svoj jasný a neodvolateľný súhlas s použitím

diela pre interné potreby objednávateľa, ak si objednávateľ vyžiada od autora existujúce

podklady k dielu (ako napr. textový scenár, powerpointová prezentácia, zvukový záznam

a pod.)

**IV.**

**Práva a povinnosti zmluvných strán**

1. Autor sa v zmysle tejto zmluvy zaväzuje pre objednávateľa vyhotoviť dielo, ktoré je

výsledkom vlastnej tvorivej činnosti autora pozostávajúcej z koncepčnej prípravy a realizácie vzdelávacieho programu tak, ako je definované v článku I. tejto zmluvy.

2. Autor je povinný vytvoriť dielo osobne.

3. Autor sa zaväzuje dielo vytvoriť a vykonať v termíne do 25. 11. 2020

4. Objednávateľ sa zaväzuje poskytnúť priestor a materiálové zabezpečenie pre realizáciu diela (výtvarné potreby na tvorivú dielňu, pracovné listy, atď.)  
Miesto realizácie diela: GMB, Bratislava.

**V.**

**Odmena**

1. Autorovi vzniká nárok na odmenu za vytvorenie diela a odmenu za udelenie súhlasu na jeho použitie.

2. Odmena za vytvorenie diela bola zmluvnými stranami dohodnutá vo výške 30 € za jeden autorský vzdelávací program, pričom v dohodnutej odmene je zahrnutá aj odmena za udelenie licencie na použitie diela podľa článku III. tejto zmluvy. Podľa počtu vytvorených programov uvedenom v článku I. tejto zmluvy, objednávateľ vyplatí autorovi odmenu (spolu): **60 €**

3. Objednávateľ sa zaväzuje autorovi odmenu zaplatiť prostredníctvom bankového prevodu na účet autora najneskôr do 15. 12. 2020.

4. Objednávateľ neodvádza povinný odvod 2 % do príslušného umeleckého fondu podľa osobitného predpisu (zákon NR SR č. 13/1993 Z.z. o umeleckých fondoch).

5. Zmluvné strany sa v súlade s ust. § 43 ods. 14 zákona č. 595/2003 Z.z. o dani z príjmov v znení neskorších predpisov dohodli, že daň vyberaná zrážkou sa neuplatní a autor (daňovník) je povinný odmenu zdaniť sám prostredníctvom daňového priznania.

**VI.**

**Trvanie zmluvy a možnosti jej ukončenia**

1. Táto zmluva sa uzatvára na dobu určitú do vytvorenia a vykonania diela.

2. Zmluvu je možné ukončiť písomnou dohodou zmluvných strán, alebo odstúpením od zmluvy v prípade porušenia povinností zmluvných strán.

3. Účinky odstúpenia nastávajú dňom doručenia písomného oznámenia druhej zmluvnej strane.

**VII.**

**Záverečné ustanovenia**

1. Zmluva nadobúda platnosť dňom jej podpisu zmluvnými stranami.

2. Zmluva je účinná dňom nasledujúcim po dni jej zverejnenia na webovom sídle GMB.

3. Zmeny tejto zmluvy je možné vykonať len písomnou formou vo forme dodatku

s podpismi zmluvných strán.

4. Pokiaľ táto zmluva neustanovuje inak, platia pre právne vzťahy medzi zmluvnými stranami ustanovenia zák. č. 185/2015 Z. z. Autorský zákon v znení neskorších predpisov.

5. Ostatné náležitosti, ktoré zmluva neupravuje, sa riadia podľa platného práva Slovenskej republiky, najmä podľa Občianskeho zákonníka.

6. Autor vyhlasuje, že vylučuje kolektívnu správu svojich práv k dielu v súlade s § 84 AZ.

7. Pokiaľ by akékoľvek z ustanovení tejto zmluvy malo byť alebo sa malo stať neplatným alebo neúčinným, zaväzujú sa zmluvné strany toto bezodkladne nahradiť ustanovením novým, ktorého zmysel sa bude čo možno najviac blížiť zmyslu a účelu nahradzovaného ustanovenia tak, že by bolo možné predpokladať, že by ho strany boli použili, keby vedeli o neplatnosti alebo neúčinnosti ustanovenia nahradzovaného.

8. Zmluva sa vyhotovuje v troch vyhotoveniach, pričom objednávateľ dostane dve

vyhotovenia zmluvy a autor dostane jedno vyhotovenie.

9. Zmluvné strany prehlasujú, že si text zmluvy riadne a dôsledne prečítali, jeho obsahu plne porozumeli a že tento vyjadruje ich slobodnú a vážnu vôľu, prostú akýchkoľvek omylov, na znak čoho pripájajú svoje podpisy.

V Bratislave dňa 12. 11. 2020 V Bratislave dňa 12. 11. 2020

................................................. ................................................

Mgr. Katarína Trnovská, ArtD. Bc. Dominika Zbončáková

riaditeľka GMB autorka